Α4-0119/95

Ψήφισμα για τις νάρκες ξηράς και τα εκτυφλωτικά όπλα λέϊζερ

Το Ευρωπαϊκό Κοινοβούλιο,

- έχοντας υπόψη το ψήφισμά του της 17ης Δεκεμβρίου 1992 σχετικά με την καταστροφή που προκαλούν οι νάρκες ((ΕΕ C 21 της 25.01.1993, σ. 161)),

- έχοντας υπόψη το ψήφισμα της Μικτής Κοινοβουλευτικής Συνέλευσης ΑΚΕ/ΕΚ της 2ας Φεβρουαρίου 1995 σχετικά με τις νάρκες ξηράς στην Αγκόλα ((ΑΚΕ-ΕΕ 1463/95/τελ.)),

- έχοντας υπόψη το ψήφισμα που ενέκρινε το Συμβούλιο Υπουργών του Οργανισμού Αφρικανικής Ενότητας, στις 23 Ιουνίου 1995, σχετικά με την Σύμβαση του ΟΗΕ, του 1980, περί ορισμένων συμβατικών όπλων και σχετικά με τα προβλήματα που δημιουργεί η διάδοση των ναρκών κατά προσωπικού στην Αφρική[semigr ]

- έχοντας υπόψη το ψήφισμά του της 29ης Ιουνίου 1995 για τις νάρκες κατά του προσωπικού: ένα θανάσιμο εμπόδιο στην ανάπτυξη ((ΣΠ της ημερομηνίας αυτής, Μέρος ΙΙ, σημείο 8 β))),

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Εξωτερικών Υποθέσεων, Ασφάλειας και Αμυντικής Πολιτικής (Α4-0119/95),

Α. λαμβάνοντας υπόψη ότι υπάρχουν 80 έως 110 εκατ. νάρκες τοποθετημένες σε 65 κράτη περίπου, στις οποίες προστίθενται κάθε χρόνο περισσότερες από 2 εκατομμύρια,

Β. λαμβάνοντας υπόψη ότι κάθε χρόνο παράγονται 5 με 10 εκατ. νέες νάρκες, ενώ εκτιμάται ότι περίπου 26.000 άτομα - κυρίως άμαχος πληθυσμός, μεταξύ των οποίων πολλές γυναίκες και παιδιά - χάνουν τη ζωή τους ή ακρωτηριάζονται κάθε χρόνο από νάρκες,

Γ. λαμβάνοντας υπόψη ότι οι προσπάθειες εκκαθάρισης έχουν ως αποτέλεσμα την συλλογή μόνο 100.000 ναρκών περίπου κάθε χρόνο, με αποτέλεσμα ένα ήδη σοβαρό πρόβλημα να επιδεινώνεται διαρκώς,

Δ. λαμβάνοντας υπόψη ότι η στρατιωτική χρησιμότητα των ναρκών κατά προσωπικού (ΑPM) είναι στην καλύτερη περίπτωση οριακή, και ότι οι νάρκες χρησιμοποιούνται συχνά για εκφοβισμό του άμαχου πληθυσμού και όχι για την επίτευξη συγκεκριμένων στρατιωτικών στόχων,

Ε. λαμβάνοντας υπόψη ότι κύριο θύμα των ναρκών είναι ο άμαχος πληθυσμός, και ότι πολλές νάρκες παραμένουν ενεργές για δεκαετίες μετά την τοποθέτησή τους με αποτέλεσμα να σημειώνονται απώλειες μεταξύ του άμαχου πληθυσμού για πολλά χρόνια μετά τον τερματισμό των εχθροπραξιών,

ΣΤ. λαμβάνοντας υπόψη ότι τεράστιες περιοχές διαφόρων κρατών έχουν καταστεί κυριολεκτικά ακατοίκητες, καθιστώντας την διαδικασία κοινωνικής, ιατρικής, περιβαλλοντικής και οικονομικής ανάπτυξης αδύνατη και ότι αυτές οι κοινωνικοοικονομικές δυσκολίες μπορούν να προκαλέσουν την αναβίωση των εχθροπραξιών,

Ζ. λαμβάνοντας υπόψη ότι το γεγονός αυτό εμποδίζει επίσης την επιστροφή των προσφύγων στα σπίτια τους, ενώ ο αριθμός των ναρκών που έχουν τοποθετηθεί θα οδηγήσει σε αύξηση του αριθμού των θυμάτων μεταξύ των προσφύγων,

Η. λαμβάνοντας υπόψη τη Σύμβαση των Ηνωμένων Εθνών του 1980, σχετικά με απαγορεύσεις και περιορισμούς στη χρήση ορισμένων συμβατικών όπλων, τα οποία μπορεί να κριθούν ως εξαιρετικά επικίνδυνα για τη σωματική ακεραιότητα ή που τα αποτελέσματά τους είναι εξίσου καταστρεπτικά για όλους αδιακρίτως (CCW), καθώς και το Πρωτόκολλο ΙΙ της εν λόγω Σύμβασης σχετικά με απαγορεύσεις και περιορισμούς στη χρησιμοποίηση ναρκών, εκρηκτικών παγίδων και άλλων συσκευών (το Πρωτόκολλο περί ναρκών), που αποδείχθηκαν ανεπαρκή για την επίλυση των προβλημάτων των ναρκών, λόγω έλλειψης συνοχής και παρακολούθησης αλλά και διότι έχουν εφαρμογή μόνο σε διεθνείς συγκρούσεις και επίσης επειδή τα μέτρα που περιλαμβάνονται είναι ανεπαρκή και πρέπει ως εκ τούτου να ενισχυθούν,

Θ. λαμβάνοντας υπόψη ότι η εν λόγω Σύμβαση θα αποτελέσει αντικείμενο αναθεώρησης κατά το διάστημα Σεπτεμβρίου/Οκτωβρίου 1995, γεγονός που προσφέρει μια ουσιαστική δυνατότητα για τη βελτίωσή της,

I. αναγνωρίζοντας τη συνολική εκστρατεία πληροφόρησης και ενημέρωσης της Διεθνούς Επιτροπής του Ερυθρού Σταυρού και την διεθνή εκστρατεία για την Kατάργηση των Nαρκών κατά προσωπικού εν όψει της διάσκεψης αναθεώρησης της Σύμβασης,

ΙΑ. έχοντας υπόψη ότι εάν δεν υπάρξει πλήρης απαγόρευση των ναρκών κατά του προσωπικού, αυτό θα σημαίνει ότι τα προβλήματα εκκαθάρισης ναρκών θα παραμείνουν, καθόσον οι αυτοκαταστρεφόμενες νάρκες δεν μπορούν να διαχωριστούν από τις άλλες στο πεδίο μάχης,

ΙΒ. εκφράζοντας την ικανοποίησή του για το νόμο που ψηφίστηκε πρόσφατα στο Βέλγιο, ο οποίος απαγορεύει εντελώς την παραγωγή, τη μεταφορά, την πώληση, και την εξαγωγή ή χρήση των ναρκών κατά προσωπικού,

ΙΓ. εκφράζοντας την ικανοποίησή του για το ψήφισμα του σουηδικού κοινοβουλίου, του Ιουνίου 1994, το οποίο τάσσεται υπέρ της απαγόρευσης των ναρκών σε παγκόσμιο επίπεδο, καθώς και για το ψήφισμα της Ιταλικής Γερουσίας, του Αυγούστου 1994, το οποίο καλεί την ιταλική Κυβέρνηση να διατάξει τη διακοπή της παραγωγής ναρκών κατά προσωπικού από ιταλικές επιχειρήσεις και επιχειρήσεις που λειτουργούν στην Ιταλία,

ΙΔ. εγκρίνοντας τα διάφορα μορατόρια σχετικά με την εξαγωγή ναρκών κατά προσωπικού, τα οποία ισχύουν σε διάφορα κράτη της Ευρωπαϊκής Ένωσης καθώς επίσης στις Ηνωμένες Πολιτείες και αλλού,

ΙΕ. λαμβάνοντας υπόψη την επιτακτική ανάγκη για ανάληψη δράσης με στόχο την απαγόρευση των όπλων λέϊζερ που προκαλούν τύφλωση,

ΙΣΤ. εκφράζοντας την ικανοποίησή του για τη συμφωνία της ομάδας κυβερνητικών εμπειρογνωμόνων που προετοιμάζει την αναθεωρητική Διάσκεψη, σε ένα νέο σχέδιο πρωτοκόλλου για την απαγόρευση των όπλων λέϊζερ που προκαλούν τύφλωση,

1. δηλώνει την υποστήριξή του στην καθολική απαγόρευση των ναρκών κατά προσωπικού και των ανταλλακτικών, σε όλα τα επίπεδα παραγωγής, αποθήκευσης, μεταφοράς, πώλησης, εξαγωγής και χρησιμοποίησης[semigr ]

2. χαιρετίζει την έγκριση εκ μέρους του Συμβουλίου μιας κοινής δράσεως σχετικά με τις νάρκες κατά προσωπικού[semigr ]

3. σημειώνει ότι η κοινή δράση, όπως έχει εγκριθεί από το Συμβούλιο, περιέχει ένα μορατόριουμ, το οποίο καλύπτει την πλήρη απαγόρευση της εξαγωγής μη ανιχνευόμενων και μη αυτοκαταστρεφόμενων ναρκών κατά προσωπικού προς όλες τις χώρες, και την απαγόρευση εξαγωγής όλων των ναρκών κατά προσωπικού προς χώρες οι οποίες δεν έχουν επικυρώσει τη Σύμβαση για τη χρησιμοποίηση ορισμένων κλασσικών όπλων CCW και το Πρωτόκολλό της περί Ναρκών Ξηράς, αλλά επισημαίνει ότι οι εν λόγω διατάξεις είναι στην πραγματικότητα λιγότερο εκτενείς από αυτές, οι οποίες ισχύουν ήδη στα περισσότερα εθνικά μορατόρια και δεν καλύπτουν βέβαια την παραγωγή και την αποθήκευση των εν λόγω όπλων[semigr ]

4. χαιρετίζει τις διατάξεις της κοινής δράσεως να προωθήσουν τον παγκόσμιο χαρακτήρα της Συμβάσεως και να ενισχύσουν το Πρωτόκολλό της περί Ναρκών Ξηράς, ιδιαίτερα με την επέκταση του πεδίου δράσεώς της ώστε να καλύπτει μη διεθνείς ένοπλες συγκρούσεις με:

- την ουσιώδη ενίσχυση των απαγορεύσεων ή περιορισμών για νάρκες κατά του προσωπικού συμπεριλαμβανομένων αυτών κατά τη μεταφορά τους[semigr ]

- την ένταξη ενός αποτελεσματικού μηχανισμού για την επαλήθευση[semigr ]

- την ένταξη διατάξεων για τεχνική βοήθεια στην εκκαθάριση ναρκοπεδίων[semigr ]

5. θεωρεί όμως ότι οι εν λόγω διατάξεις είναι ιδιαίτερα αδύναμες και ασαφείς και δεν προωθούν σημαντικά το σκοπό της πλήρους απαγόρευσης των ναρκών κατά προσωπικού[semigr ]

6. καλεί το Συμβούλιο, ως εκ τούτου, να τροποποιήσει και να επεκτείνει το πεδίο εφαρμογής της κοινής δράσεώς του (ή να εγκρίνει συμπληρωματικές κοινές δράσεις) ως ακολούθως, κάνοντας περισσότερο ειδική αναφορά στις διατάξεις για νάρκες κατά προσωπικού, ενισχύοντας τους κανονισμούς για νάρκες κατά οχημάτων και ενισχύοντας τοιουτοτρόπως την όλη Σύμβαση και αντιμετωπίζοντας το πρόβλημα των εκτυφλωτικών όπλων λέϊζερ:

α) όσον αφορά την ίδια τη Σύμβαση:

i) επέκτασή της προκειμένου να καλύπτει όλες τις περιπτώσεις[semigr ]

ii) θέσπιση διατάξεων όσον αφορά την αποτελεσματική εφαρμογή και συμμόρφωση προς αυτή[semigr ]

iii) προσθήκη ενός πρωτοκόλλου για την απαγόρευση των εκτυφλωτικών όπλων λέϊζερ[semigr ]

iv) την εισαγωγή διατάξεως για ετήσιες εκθέσεις καθώς και τη διεξαγωγή αυτόματων αναθεωρητικών διασκέψεων κάθε πέντε έτη, οι οποίες να καλύπτουν τη λειτουργία και τις διατάξεις της Συμβάσεως[semigr ]

β) όσον αφορά το πρωτόκολλο ΙΙ για τις νάρκες ξηράς:

i) όλες οι νάρκες ξηράς πρέπει να είναι ανιχνέυσιμες σε όλα τα εδάφη από τις συνηθισμένες συσκευές εντοπισμού ναρκών σύμφωνα με συγκεκριμένες προδιαγραφές[semigr ]

ii) καμία νάρκη ξηράς δεν επιτρέπεται να περιέχει μηχανισμό που να εμποδίζει τον εντοπισμό της και καμία νάρκη κατά προσωπικού δεν επιτρέπεται να είναι κατασκευασμένη κατά τρόπον που να μην επιτρέπει τον χειρισμό της[semigr ]

iii) όλες οι νάρκες κατά προσωπικού πρέπει να είναι αυτοκαταστρεφόμενες και όλες οι νάρκες κατά οχημάτων πρέπει να είναι αυτοεξουδετερούμενες, ενώ πρέπει να καθιερωθεί η επαλήθευση των προδιαγραφών[semigr ]

iv) πρέπει να πραγματοποιηθεί η εισαγωγή αποτελεσματικών διατάξεων για τον περιορισμό της μεταφοράς ναρκών[semigr ]

7. καλεί τις κυβερνήσεις των κρατών μελών της Ευρωπαϊκής Ένωσης να λάβουν όλα τα δυνατά μέτρα ώστε να διασφαλισθεί η πλήρης συμμετοχή των ΜΚΟ σε όλες τις συνεδριάσεις της Αναθεωρητικής Διάσκεψης[semigr ]

8. επισημαίνει ότι η κοινή δράση όπως εγκρίθηκε από το Συμβούλιο περιέχει διατάξεις σχετικά με τη συλλογή των ναρκών, αλλά υπογραμμίζει ότι οι προσπάθειες για την εν λόγω συλλογή δεν αποτελούν με κανένα τρόπο ικανοποιητική λύση στο πρόβλημα των ναρκών κατά προσωπικού και ότι ως εκ τούτου είναι απαραίτητη μια πλήρης απαγόρευση[semigr ]

9. καλεί το Συμβούλιο να συμπεριλάβει στην κοινή δράση απαγόρευση της παραγωγής ναρκών κατά του προσωπικού σε όλη την επικράτεια της Ευρωπαϊκής Ένωσης ή από επιχειρήσεις που λειτουργούν εντός της Ευρωπαϊκής Ένωσης, καθώς και την αποθήκευση (περιλαμβανομένης και της διατήρησης των υπαρχόντων αποθεμάτων), τη μεταφορά, την πώληση και τη χρησιμοποίηση ναρκών κατά προσωπικού, ανεξάρτητα από το αποτέλεσμα της Αναθεωρητικής Διάσκεψης[semigr ] καλεί τα κράτη μέλη να εισαγάγουν την απαραίτητη εθνική νομοθεσία όσο το δυνατόν ταχύτερα[semigr ]

10. καλεί το Συμβούλιο να συμπεριλάβει στην κοινή δράση του επίσης μια παρόμοια απαγόρευση, που θα ισχύει σε όλη την Ευρωπαϊκή Ένωση, για τις νάρκες κατά οχημάτων, οι οποίες δεν είναι αυτοκαταστρεφόμενες ή ανιχνεύσιμες ή οι οποίες περιλαμβάνουν μηχανισμούς που εμποδίζουν τον εντοπισμό τους[semigr ] καλεί τα κράτη μέλη να εισαγάγουν εν πάση περιπτώσει την απαραίτητη εθνική νομοθεσία όσον το δυνατόν ταχύτερα[semigr ]

11. ζητεί επίσης από τα κράτη μέλη να φροντίσουν για τη διακοπή της τεχνολογικής έρευνας όσον αφορά την παραγωγή και/ή την τελειοποίηση των ναρκών ξηράς και να προχωρήσουν στη μετατροπή των βιομηχανιών παραγωγής ναρκών[semigr ]

12. εκφράζει τη λύπη του για το γεγονός ότι το Λουξεμβούργο και η Πορτογαλία δεν έχουν ακόμη επικυρώσει την Σύμβαση CCW του ΟΗΕ και καλεί όλα τα κράτη μέλη να επικυρώσουν τη Σύμβαση, όπως αναθεωρήθηκε φέτος, καθώς και άλλα θεμελιώδη μέσα ανθρωπιστικής νομοθεσίας, και ιδιαίτερα τα πρόσθετα πρωτόκολλα του 1977 στις Συμβάσεις της Γενεύης του 1949[semigr ]

13. εκφράζει τη λύπη του διότι ελάχιστος αριθμός αφρικανικών και ασιατικών κρατών, μεταξύ των οποίων εκείνα που έχουν πληγεί περισσότερο από τις νάρκες, έχουν υπογράψει και επικυρώσει την CCW, και θεωρεί ότι το θέμα αυτό πρέπει να τεθεί σε όλες τις διαπραγματεύσεις μεταξύ της Ευρωπαϊκής Ένωσης και τρίτων χωρών[semigr ] πιστεύει επιπλέον ότι θα πρέπει να δοθούν συγκεκριμένα οικονομικά και πολιτικά κίνητρα για μια προσχώρηση[semigr ]

14. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις και τα κοινοβούλια των κρατών μελών της Ευρωπαϊκής Ένωσης, τον Γενικό Γραμματέα των Ηνωμένων Εθνών, την Συνέλευση Ίσης Εκπροσώπησης ΑΚΕ-ΕΕ, τη Διεθνή Επιτροπή του Ερυθρού Σταυρού, τη Διευθύνουσα Επιτροπή για τη Δειθνή Εκστρατεία για την Απαγόρευση των Ναρκών Ξηράς καθώς και την Κυβέρνηση των ΗΠΑ.